Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, Nasuvinsak udalekin sinatzen dituen hitzarmenei buruzkoa. Galdera 2020ko irailaren 18ko 97. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 9an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak 10-20/PES-00193 galdera idatzia egin du. Hori dela-eta, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

1.-Nasuvinsak industriaren eta etxebizitzaren arloetako hirigintza-ekimenetan jarduketa-sistema baten hautaketa justifikatzeko oinarritzat hartzen dituen irizpideak eta azterlanak asko dira; honako hauek, gutxienez:

• Egin nahi den sustapenaren ekimena

• Hirigintza-ekimenaren erabilera-helburua

• Merkaturatze-helburua

• Hirigintza-ekimenaren kokapena

• Nasuvinsaren rola (sustatzailea edo laguntzaile teknikoa)

• Hirigintza-ekimenaren aurrekariak

• Hirigintza-ekimenaren premia

• Bideragarritasun teknikoa eta ekonomikoa

2.- Nasuvinsak aurreikusita dauka beste toki entitate batzuekin hitzarmenak sinatzea “lankidetza” sistemaren bidez gara daitezen. Hain zuzen, gaur egun badira zenbait hirigintza-hitzarmen jada udalen eta Nasuvinsaren artean aztertu direnak sistema horren bitartez, eta beren garapen-akordioak noiz sinatuko zain daude.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko urriaren 9an.

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena